Boland Landbouskool - OMSENDBRIEF 14 VAN 2019
OMSENDBRIEF 14 VAN 2019
BLOB nooi ook alle ondersteuners/oud-studente om met elke tuiswedstryd 'n draai in ons klubhuis te kom maak. Ons het nuwe klerevoorraad en daar is 'n paar interessante dingetjies wat ook nog plaasvind. Kom loer gerus in tydens die oggendwedstryde en na afloop van die eerste span se wedstryd.
Die jaarlikse skuurdans vind plaas op Vrydag 31 Mei in die skuur op die plaas. Vanjaar gaan die formaat 'n bietjie verander en die vorm van 'n spitbraai aanneem. Die spitbraai gaan bestaan uit 'n broodtafel, skaap en vark gespit met aartappels, slaai en nagereg. Desmond Wells is die gaskunstenaar wat vir ons die musiek gaan maak. 'n Kontantkroeg is beskikbaar en die funksie is ten bate van die matriekafskeid. Die koste beloop R175 per persoon. Kaartjies is by Lucia by die finanskantoor beskikbaar. Kaartjies se geld kan elektronies na die skoolrekening oorbetaal word. Verwysing: Van + Skuurdans. Die kaartjies moet voor die tyd by Lucia afgehaal word. Johan van der Merwe
Elke graad 11-leerder moet asseblief R400 in die skoolfondsrekening inbetaal. Gebruik asseblief u seun se naam + MX-afskeid as verwysing. Johan van der Merwe
OVERBERG AGRI BOLAND LANDBOU WYNVEILING 2019
Ons hou 'n fondsinsamelingsgeleentheid by Boland Landbouskool op Donderdag 6 Junie 2019.
Die doel van hierdie funksie is om geld in te samel vir die ontwikkeling van sport by Boland Landbouskool.
R3 000 per tafel (10 x R300) 20 tafels beskikbaar
Gasspreker: Dr Jan Boland Coetzee
Kontak Oloff Bergh by 084 620 3981 om 'n tafel te bespreek.
Indien daar ouers is wat vir ons kan help met wyn en/of ander skenkings vir hierdie geleentheid, sal ons dit baie waardeer.
By voorbaat dank. Oloff Bergh
GR 9 EN 10 PA-EN-SEUN ORANJERIVIERROEI
Die gr 9/10 Pa-en-Seun Oranjerivierroei-avontuur gaan definitief voort. Die datum is 25-29 September 2019. Dit lyk asof ons 'n lekker groot groep gaan wees, en jy is welkom om saam te kom. Belangstellingsbriewe is per e-pos aan al die ouers uitgestuur.